SAWAD เล็งออกหุ้นกู้ 2.5 พันลบ.ชูดอกเบี้ย 4.15% ขายรายใหญ่-สถาบัน 24-26 มิ.ย.62
SAWAD เล็งออกหุ้นกู้ 2.5 พันลบ.ชูดอกเบี้ย 4.15% ขายรายใหญ่-สถาบัน 24-26 มิ.ย.62
SAWAD เล็งออกหุ้นกู้ 2.5 พันลบ.ชูดอกเบี้ย 4.15% ขายรายใหญ่-สถาบัน 24-26 มิ.ย.62
11 มิ.ย. 2562

บริษัท ศรีสวัสด์ คอร์ปอเรชั่น จำกัด (มหาชน) หรือ SAWAD เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้บริษัท ครั้งที่ 3/2562 มูลค่าไม่เกิน 2,500 ล้านบาท แบ่งเป็นจำนวนเสนอขาย 2,000 ล้านบาท และหุ้นกู้สำรองเพื่อการเสนอขายเพิ่มเติมไม่เกิน 500 ล้านบาท อายุ 3 ปี ครบกำหนดอายุไถ่ถอนปี พ.ศ. 2565 มีอัตราดอกเบี้ยคงที่ 4.15% ต่อปี ชำระดอกเบี้ยทุกๆ 3 เดือน
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 24-26 มิ.ย.62 โดยมีธนาคารกสิกรไทย ธนาคารซีไอเอ็มบีไทย บล.ภัทร และ บล.เอเซีย พลัส เป็นผุ้จัดการการจัดจำหน่าย
ด้านบริษัท ทริสเรทติ้ง จำกัด จัดอันดับความน่าเชื่อถือของผู้ออกหุ้นกู้อยู่ที่ระดับ BBB แนวโน้มอันดับเครดิต Stable เมื่อวันที่ 10 ก.ค.61
สำหรับวัตถุประสงค์ในการนำเงินที่ได้รับจากการเสนอขายหุ้นกู้ในครั้งนี้ เพื่อใช้เป็นเงินทุนหมุนเวียนในการดำเนินกิจการขยายพอร์ตสินเชื่อ และ/หรือ อาจใช้ชำระคืนเงินกู้ระยะสั้นบางส่วน